Анализа на текстот „Македонска крвава свадба“ -Војдан Чернодрински

Двојна природа на драмскиот текст

На 98,99,100 страница во учебникот за 9 одделение.

Го читате текстот„Македонска крвава свадба “ од учебникот.Ги одговарате прашањата по текстот на страница 99 и 100.

Драма

Еден од трите [литературни рода](https://makedonskijazik.mk/2009/10/blog-post_267.html) е драма.
Како литературен род, драмата понатаму се дели на [драмски видови](https://makedonskijazik.mk/2010/03/blog-post_3350.html).

Драмата е претставувачка уметност. Претставувањето на ликовите и настаните е преку дијалошка форма. Драмите можат да бидат во проза, во стих и комбинирани во проза и стих.

Театарот е тесно поврзан со драмата, бидејќи таа е предвидена да се изведува пред публика. Драмскиот текст, може да го читаме, но може и да го гледаме изведен на сцената.
Драмата е поблиска до епиката, бидејќи има настани (фабула), може да ја раскажеме, има ликови, тема, идеја, мотиви итн.
Во драмата има и наратор кој е невидлив. Особено е невидлив во сценските изведби, додека при читањето може да го забележиме на почетокот, кога ни се претставени ликовите и нивните особини во афишата или во дидаскалиите (забелешките напишани во заградите). Сепак, драмата се разликува од епиката, особено по дијалошката форма, но и другите специфики што ги носи.

Во врска со двојната природа на драмата може да погледнете на следниов линк:

 https://prezi.com/rkhum7qffk\_1/presentation/